
REPUBLIKA HRVATSKA
OPĆINSKI SUD U RIJECI
Prekršajni odjel



Posl.br. Pp-5097/2025-7

U  I M E   R E P U B L I K E  H R V A T S K E 

P R E S U D A 

	Općinski sud u Rijeci, po sucu Vladi Pleše, na temelju prijedloga sudske savjetnice Karoline Dragojević, u prekršajnom postupku protiv prvookrivljene pravne osobe Manšped d.o.o. Kukuljanovo, OIB: 76154765407, i drugookrivljene odgovorne osobe Željka Mandarića, OIB: 79397353654 svi zastupani po braniteljici Edvigi Sušenj Janjatović, odvjetnici iz Rijeke, zbog prekršaja iz članka 38.a stavak 1. točka 1., stavka 2. Zakona o radnom vremenu, obveznim odmorima mobilnih radnika i uređajima za bilježenje u cestovnom prometu („Narodne novine“ broj: 75/2013, 36/2015, 46/2017 i 152/2022, dalje u tekstu: ZRVMR), odlučujući povodom prigovora protiv prekršajnog naloga Ministarstva unutarnjih poslova, Policijske uprave primorsko-goranske, Postaje prometne policije Rijeka, Klasa:211-07/25-3/17628, Urbroj: 511-09-34-25-1 od 27.listopada 2025., nakon provedene glavne i javne rasprave 27.ožujka 2026., u odsutnosti uredno pozvanih okrivljenika, braniteljice okrivljenika i ovlaštenog tužitelja, 
na temelju članka 179. i članka 182. točke 1. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18 i 114/22, dalje: PZ), 30.ožujka 2026., javno je objavio i 
p r e s u d i o j e

          prvookrivljena pravna osoba Manšped d.o.o. za međunarodni prijevoz i pretovar robe, trgovinu, turizam, putnička agencija, sa sjedištem u Kukuljanovu, Kukuljanovo 387; OIB: 76154765407, MBS: 040196485, prekršajno osuđivana, ostali podaci nisu poznati, 

          drugookrivljena odgovorna osoba Željko Mandarić, sin Tanasija, rođen 14. kolovoza 1980. u Rijeci, OIB: 79397353654, s prebivalištem u Rijeci, Kozala 79 b, prekršajno osuđivan, ostali podaci nisu poznati, 

oslobađaju se od optužbe
          da bi,

I.        10.rujna 2025., u mjestu A6, NP Kikovica, Jelenje, dopustili, dozvolili i/ili naredili da u javnom prometu sudjeluje zaposlenik tvrtke vozač Dario Muzek koji je dana 10.rujna 2025., u 10,00 sati upravljao skupom vozila čija je namjena prijevoz opasnih tvari (ADR) i to vučno vozilo N3 kategorije marke Scania RI4705R i priključno vozilo Q4 kategorije marke Fluid registarske oznake ZG3414JD i kretao se kolnikom autoceste A6 iz smjera Čavle u smjeru NP Kikovica; izvršenim nadzorom te obradom digitalnih podataka utvrđeno je da je isti u kontroliranom razdoblju (razdoblje unazad 56 dana) u više navrata manipulirao svojim radnim vremenima, odmorima i radnim aktivnostima na način da je koristio digitalnu karticu vozača najmanje 13 puta u kontroliranom razdoblju na ime Muzek Anita broj kartice vozača HR01000084899000 ( navedena osoba ne posjeduje C+E kategoriju, nije zaposlenik tvrtke koja je vlasnik skupa vozila) najmanje 13 puta i to dana 23.08.2025 godine u vremenu od 16,43 sati do 22,40 sati odnosno ukupno 4 sata i 31 minuta, dana 27.08.2025 godine, u vremenu od 14,15 sati do 17,33 sati, dana 29.08.2025 godine u vremenu od 15,55 sati do 17,42 sati odnosno ukupno 1 sat i 43 minuta, dana 30.08.2025 godine u vremenu od 01,11 sati do 02,45 sati odnosno 1 sat i 43 minute, pa ponovno u 14,42 sati do 15,53 sati, odnosno 1 sati 11 minuta, dana 10.09.2025 godine u vremenu od 02,13 sati do 03,45 sati odnosno ukupno 1 sati 32 minuta, što je u suprotnosti s Uredbom (EZ) br. 561/2006, 

         pa da bi time počinili djelo prekršaja iz članka 38.a stavak 1. točka 1. i stavak 2. ZRVMR.

II. Na temelju članka 140. stavka 2. PZ-a padaju na teret proračunskih sredstava suda.
Obrazloženje

1. Ovlašteni tužitelj Ministarstvo unutarnjih poslova, Policijska uprava primorsko-goranska, Postaja prometne policije Rijeka,  izdao je prekršajni nalog Klasa:211-07/25-3/17628, Urbroj: 511-09-34-25-1 od 27.listopada 2025., protiv okrivljenika zbog djela prekršaja iz članka 38a stavak 1. točka 1. i stavak 2. ZRVMR.

2. Na navedeni prekršajni nalog okrivljenici su uložili pravodobni  i dopušteni prigovor, zbog čega je prekršajni nalog stavljen izvan snage. 

3. Postupajući u navedenom predmetu, sud je zakazao ročište 27.ožujka 2026., na koje uredno pozvani okrivljeni nisu pristupili, već je dostavljena pisana obrana okrivljenika.

3.1. U pisanoj obrani okrivljenici u bitnome navode da se isti ne smatraju krivim za počinjenje prekršaja za koji se terete, da oni nisu niti naredili niti dopustili zaposleniku Dariu Mužeku da koristi karticu vozača na nepropisani način, već da je zaposlenik pri zapošljavanju bio upoznat Pravilnikom o radu. 

4. U dokaznom postupku Sud je pročitao i izvršio uvid u; izvješće o počinjenom prekršaju, kontrolno izvješće prekršaja s lista 24-31 spisa, kontrolno izvješće s lista 32-39 spisa, te u PE za okrivljenike.

5. Na temelju ovako provedenog dokaznog postupka, Sud je nedvojbeno utvrdio da u ponašanju okrivljenika nisu ostvarena obilježja djela prekršaja za koji se terete kako je to činjenično opisano u izreci odluke, stoga je valjalo iste osloboditi od optužbe na temelju odredbe članka 182. točke 1. PZ-a.

6. Naime, odredbom članka 38a. stavak 1. točka 1. ZRVMR-a propisano je da će se   Novčanom kaznom u iznosu od 3310,00 do 6630,00 eura kaznit će se za prekršaj pravna osoba ako:- naredi, dopusti ili omogući da vozač posjeduje više od jedne valjane kartice vozača, koristi više od jedne vlastite kartice, koristi tuđu karticu ili koristi karticu koja je neispravna ili je istekla (članak 27. stavak 2. Uredbe (EU) br. 165/2014 ili članak 11. stavak 4. AETR-a),

6.1. Naime, prvenstveno se ističe da je ovlašteni tužitelj u optužnom aktu naveo Uredbu  EZ br. 561/2006, dok je pravilno trebalo navesti kao blanketni propis članak 27. stavak 2. Uredbe (EU) br. 165/2014 ili članak 11. stavak 4. AETR-a. Nadalje, ovlašteni tužitelj u optužnom aktu propušta i navesti obilježja djela, točnije da bi okrivljenici naredili, dopustili ili omogućili da vozač posjeduje više od jedne valjane kartice vozača, koristi više od jedne vlastite kartice, koristi tuđu karticu ili koristi karticu koja je neispravna ili je istekla, pa samim time prekršaj za koji se okrivljenici terete po propisu nije prekršaj.

7. Kako su okrivljeni oslobođeni od optužbe, to na  temelju članka 140. stavka 2. PZ-a padaju na teret proračunskih sredstava suda.

8. Slijedom iznijetoga, odlučeno je kao u izreci odluke.

Rijeka, 30. ožujka 2026.
	
Sudski savjetnik:

	
	  
     Sudac: 


   Karolina Dragojević, v.r.							Vlado Pleše, v.r.





Uputa o pravnom lijeku: 
	Protiv ove presude stranke imaju pravo žalbe u roku od 8 (osam) dana od dana dostave prijepisa presude. Žalba se podnosi Općinskom sudu u Rijeci  u 2 (dva) istovjetna primjerka, a o žalbi odlučuje Visoki prekršajni sud RH. 


DNA: 
1. Okrivljenoj pravnoj osobi 
2. Okrivljenoj odgovornoj osobi
3. Braniteljici okrivljenika
4. Tužitelju 

